title: Muséu del Xibión Xigante
text: El muséu orixinal, inauguráu en 2010, foi alministráu pol grupu de conservación marina Coordinadora para el Estudio y la Protección de las Especies Marinas (CEPESMA) y tenía les coleiciones de cefalópodos de l'asociación xunto con otres esposiciones marines. Foi descritu como l'únicu muséu del mundu dedicáu al xibión xigante (Architeuthis dux) y tenía una de les coleiciones más importantes del mundu de grandes cefalópodos, incluyendo la mayor coleición de xibiones xigantes n'esposición pública.